Λαχανικά στον φούρνο, σαν μπριάμ
Το μόνο που πρέπει να προσέξουμε σε αυτό το λαχταριστό φουρνιστό είναι να κόψουμε τα λαχανικά και να τα απλώσουμε όμορφα σε μία στρώση σε μεγάλο ταψί, ώστε να ψηθούν ομοιόμορφα.
2 μέτριες μελιτζάνες τσακώνικες, κομμένες σε φέτες πάχους 1 εκ., 6 μικρά κολοκύθια, κομμένα κατά μήκος στα 4, 5 πιπεριές κέρατο, καθαρισμένες και κομμένες κατά μήκος στη μέση, 2 μεγάλες ντομάτες, κομμένες κυδωνάτες , 2 μέτρια κρεμμύδια ξερά, σε λεπτές φέτες , 1 κεφάλι σκόρδο, καθαρισμένο από τους ξερούς εξωτερικούς φλοιούς και τα ριζίδια και κομμένο εγκάρσια στη μέση, 1 μεγάλη πατάτα, καθαρισμένη και κομμένη σε μπαστουνάκια (σαν τηγανητές) , 90 ml ελαιόλαδο, αλάτι, φρεσκοτριμμένο πιπέρι, 2 ώριμες αλλά σφιχτές ντομάτες, κομμένες σε κύβους, 25-30 γρ. φύλλα βασιλικού, χοντροκομμένα, τα φύλλα από 2-3 κλωναράκια δυόσμου, ψιλοκομμένα, 50 ml ελαιόλαδο, χυμός και ξύσμα από 1 μικρό λεμόνι , αλάτι, φρεσκοτριμμένο πιπέρι
Για να φτιάξουμε λαχανικά στον φούρνο σαν μπριάμ, αρχικά προθερμαίνουμε τον φούρνο στους 180°C. Στο μεγάλο ταψί του φούρνου ρίχνουμε όλα τα υλικά και τα ανακατεύουμε με το αλατοπίπερο και το ελαιόλαδο. Στη συνέχεια, τα απλώνουμε ομοιόμορφα σε μία στρώση.Τα ψήνουμε για 30-40 λεπτά, μέχρι να μαλακώσουν και να ροδίσουν. Δεν βάζουμε καθόλου νερό. Παράλληλα, σε ένα μπολ ανακατεύουμε όλα τα υλικά για την «ντοματοσάλτσα».Μοιράζουμε τα φουρνιστά λαχανικά στα πιάτα και από πάνω απλώνουμε όση από την «ντοματοσάλτσα» θέλει ο καθένας. Συνοδεύουμε, τα λαχανικά στον φούρνο, σαν μπριάμ, με μια πικάντικη φέτα και ζεστό χωριάτικο ψωμί.
Μελιτζάνες,Ντομάτα,Πατάτες,Χορτοφαγικά